Steinmeier na iya zama shugaban Jamus | Labarai | DW | 14.11.2016
Steinmeier na iya zama shugaban Jamus
Jam'iyyar CDU ta Shugabar gwamnati Angela Merkel da kawarta a jihar Bavaria CSU sun amince da zabin na Steinmeier don kaucewa gwama numfashi da jam'iyyarsa ta SPD.
Frank-Walter Steinmeier ministan harkokin waje na Jamus
A ranar Litinin din nan ce jam'iyyu da ke kawance da jam'iyyar shugabar gwamnatin Jamus Angela Merkel suka amince da zabin ministan harkokin wajen Jamus Frank-Walter Steinmeier don ya zama dan takarar shugabancin kasar a zaben da ke tafe shekara mai zuwa. Wannan dai na nufin sai an sake kwaskwarima a majalisar zartarwar kasar ta Jamus.
Kawancen Jam'iyyun da CSU sun amince da zabin na Steinmeier don kaucewa gwama numfashi da jam'iyyarsa ta SPD a kokarinsu na ganin damar ba ta kwace wa aminansu da ke cikin kawancen gwamnati ba.
Shugaban jam'iyyar ta SPD Sigmar Gabriel ya ce lokaci ya yi wuri a fara batun wanda zai maye gurbin Steinmeier a matsayin ministan harkokin kasashen waje. A watan Fabrariru ne dai za a yi zaben shugaban kasar wanda Steinmeier ke fatan zama shugaban na Jamus inda zai maye gurbin Shugaban kasar mai barin gado Joachim Gauck.
Muhimman kalmomi CSC, CDU, SPD, Frank-Walter Steinmeier, Angela Merkel
Permalink http://p.dw.com/p/2Sf6c